La UV commemora el 50è aniversari de la Facultat de Farmàcia i Ciències de l’Alimentació

## La UV commemora el 50è aniversari de la Facultat de Farmàcia i Ciències de l’Alimentació

Mig segle formant professionals de la salut i de l’alimentació, impulsant la recerca i l’excel·lència acadèmica. La Facultat de Farmàcia i Ciències de l’Alimentació de la Universitat de València celebra els seus 50 anys d’història amb una mirada de reconeixement al passat i de projecció cap al futur, commemorant cinc dècades dedicades a la formació, la innovació i el compromís amb la societat.

La Facultat de Farmàcia i Ciències de l’Alimentació de la Universitat de València ha encetat la commemoració del seu 50 aniversari amb dos actes que han reunit la comunitat universitària, el món empresarial, institucions i antics membres del centre en un ambient de reconeixement, memòria i retrobament.

El dijous 13 de juny, la Sala Darwin va acollir el primer dels actes commemoratius, un homenatge a totes aquelles persones, empreses i entitats que han estat al costat de la Facultat al llarg de cinc dècades. El reconeixement, carregat d’emoció i gratitud, va posar en valor el suport i la implicació d’un ampli teixit col·laborador que ha contribuït al desenvolupament del centre des de la seua creació.

Una setmana després, el dijous 20 de juny, la Facultat va obrir les portes a la memòria i l’art amb la inauguració de l’exposició *Belleza olvidada*, una mostra que convida a mirar el patrimoni científic i educatiu des d’una perspectiva estètica i evocadora. A continuació, a les 17:00 h, va tindre lloc l’Acte Institucional, un retrobament intergeneracional obert a antics estudiants, professorat i personal d’administració i serveis. Un espai de reconeixement i pertinença per a totes aquelles persones que han format part d’aquesta història compartida.

L’acte es va iniciar amb una taula de benvinguda institucional en què van participar la rectora de la Universitat de València, la degana de la Facultat, Hortensia Rico Vidal; la vicedegana d’Estudis de Farmàcia, Mª Luisa Ferrándiz Manglano; la vicedegana d’Estudis de Ciències de l’Alimentació, Mónica Fernández Franzón, i el vicedegà d’Innovació, Comunicació i Cultura, Javier Pereda Cervera. Les seues intervencions van destacar la trajectòria del centre, la qualitat de la docència i la implicació de tota la comunitat universitària al llarg d’aquests cinquanta anys.

Tot seguit, es va celebrar una taula col·loqui moderada des de l’atril per la Dra. Carla Soler Quiles. En aquest espai de diàleg i records van participar la Dra. Teresa Barber Sanchis i el Dr. Juan Carlos Moltó Cortés, ambdós antics degans del centre; la Dra. Mª Adela Valero Aleixandre, exvicerectora de la Universitat de València, i Eduardo López Briz, representant de la primera promoció i professor associat assistencial en Ciències de la Salut a l’Hospital Universitari i Politècnic La Fe. Les seues intervencions van permetre reviure moments clau en la història de la Facultat i posar en valor l’evolució acadèmica, científica i humana del centre.

Paral·lelament, es va presentar una exposició fotogràfica commemorativa del 50 aniversari, formada per prop de cinc-centes imatges distribuïdes en tretze panells temàtics. Els panells oferien un recorregut visual per la història del centre: des dels departaments, l’edifici antic i el nou, fins a les persones treballadores i molts altres elements significatius que han construït la identitat de la Facultat al llarg de cinc dècades.

L’acte va concloure amb el visionat d’una presentació audiovisual In memoriam, en record de les persones que han format part de la Facultat i que ja no estan entre nosaltres. Un moment emotiu que va posar punt final a una jornada carregada de memòria, reconeixement i estima col·lectiva.

Les celebracions continuaran al mes de setembre. El dimarts 24, la Facultat oferirà un acte dedicat especialment a l’estudiantat, amb activitats lúdiques que posaran de relleu el seu paper clau en la vida i l’esperit del centre. Un final festiu pensat per mirar cap al futur amb energia i compromís col·lectiu.

Galeria d'imatges 

### 50 aniversari de la Facultat de Farmàcia i Ciències de l'Alimentació

Arxivat en:

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar